《题独立图照》
清代·陈式金

尔貌庸，尔体腴。尔识暗，尔性拘。一生爱画图，十载事岩区。

烽火忽迷途，避地若惊凫。客中有所需，朝朝笔端濡。

患难人情殊，丹青滥于竽。远游遁迹纷踟蹰，茅堂芦壁屡徒居。

忽闻江乡复一隅，适园无羔草木舒。胡为乎袖手独立犹守愚，岂缘年届爱莲惮驰驱。

抑惧憧憧冠盖竞相趋，惟望游氛行息归旧庐。无声胜有声，往还酬酢多欢娱。

作者简介：字以和，号寄舫，以同知分发浙江不赴。秉性恬憺，收藏书法名画，精于鉴别，喜山水，得元人超逸之致，筑别业于宅畔，名曰“适园”，园中画室曰“易画轩”，与人约画者，必以颂诗相易，一时四方名人投赠，题赠诗文成编行世。平日以书画吟咏自娱。著有《适园自娱草》。子羲唐丙戌进士，工部主事。